Andrus Ristkok

Andrus Ristkok (sündinud 16. oktoobril 1949 Tartus) on eesti majandusteadlane ja poliitik.

Ta lõpetas aastal 1968 Tartu 7. Keskkooli, aastal 1973 lõpetas Tartu Riikliku Ülikooli füüsilise geograafia erialal, kitsama spetsialiseerumisega keskkonnakaitsele. Aastast 1985 on ta majanduskandidaat.

Ta töötas aastatel 1973–1987 ENSV TA Majanduse Instituudis. Aastast 1987 töötas ta Pirgu Arenduskeskuses, aastast 1988 juhatajana. Aastatel 1990–1992 oli ta Eesti Vabariigi Ülemnõukogu liige, olles seal haldusreformikomisjoni esimees. 1993–1998 Tallinna Tehnikaülikooli territoriaalmajanduse instituudi lektor. Aastast 1998 Eesti Kodu-uurimise Seltsi esimees. 20. Augusti Klubi sekretär, Pirgu Arenduskeskuse juhataja.

Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast.

Ta on uurinud keskkonnaökonoomikat ja veemajandust, fosforiidikaevandamise toimet Eesti majanduselule ja ühiskonnale ning omariiklikku halduskorraldust.

Teadustöö
Uurimisvaldkond: keskkonnakaitse sidusprobleemid, veemaj, fosforiidikaevandamise toime Eesti majandusele, Eesti halduskorraldus. 70 teadustrükist.

Tunnustus
1997 – Valgetähe medaliklassi teenetemärk
2002 – Riigivapi IV klassi teenetemärk
2006 – Riigivapi III klassi teenetemärk

Isiklikku
Tema isa oli hüdrobioloog Jüri Ristkok, vanaisa Vassili Ristkok oli Kuressaare Püha Nikolai koguduse preester.

Viited

Eesti geograafid
Eesti majandusteadlased
Eesti sotsioloogid
Eesti poliitikud
Tartu Ülikooli bioloogia-geograafiateaduskonna vilistlased
Eesti Vabariigi Ülemnõukogu liikmed
Valgetähe medaliklassi teenetemärgi kavalerid
Riigivapi IV klassi teenetemärgi kavalerid
Riigivapi III klassi teenetemärgi kavalerid
Sündinud 1949